Aurajoen ratasilta (Turku, 1954)

Aurajoen ratasilta oli rantaradan silta, joka ylitti Aurajoen Turun Raunistulan ja Nummen kaupunginosien välillä vuosina 1954–2023. Sillalla oli myös jalankulun ja pyöräilyn väylä.

Alkuperäinen rautatiesilta avattiin käyttöön vuonna 1899. Se oli paraabeliristikkosilta, jossa ristikko oli raiteen alapuolella. Sillan kolme keskimmäistä jänneväliä olivat pituudeltaan 34 metriä ja niiden kummallakin puolella oli kolme 12 metriä pitkää jännettä. Se rakennettiin uudelleen vuonna 1954. Ristikkokannattajat korvattiin levypalkeilla, jotka olivat tuolloin Suomen pisimmät.

Sillan kannattajien vaihdon teki A. Ahlstöm Oy:n Varkauden konepaja.Aitta, 2004, s. 189 Yhdeksänaukkoisen sillan kokonaispituus oli 180 metriä ja pisin jänne on 34 metriäAitta, 2004, s. 498–499, joka oli Suomen rataverkon pisin ei-jatkuvan levypalkin aukko. Aukko oli myös Suomen rautateiden kolmanneksi pisin teräksinen levypalkkisillan aukko, sitä pidempiä olivat Saimaan kanavan ratasillan 42 metrin aukko Lappeenrannassa ja Syrjäsalmen ratasillan 45-metrinen aukko Karjalan radalla Kiteellä. Syrjäsalmen silta on vuodelta 1966 ja Saimaan kanavan ratasilta vuodelta 1967.

pienoiskuva|InterCity-juna Helsingistä tulossa Aurajoen sillalle lokakuussa 2012.
Rautatiesillalla oli jalankululle ja pyöräilylle tarkoitettu väylä, joka oli vuodesta 2004 suljettuna jalankulkijoilta ja pyöräilijöiltä. Sen puolesta nousi kansanliike, ja silta avattiin jälleen jalankululle ja pyöräilylle levennettynä vuonna 2009. Vuodesta 2018 lähtien kyseisellä väylällä ainoastaan jalankulku on ollut sallittu.

pienoiskuva|Aurajoen ratasilta osittain purettuna helmikuussa 2023.
Vuonna 2023 rautatiesilta purettiin Turun ja Kupittaan välisen rataosuuden kaksiraiteistamisen yhteydessä, ja tilalle rakennettiin uusi silta, jonka on määrä tulla käyttöön joulukuussa 2024. Uudelle sillalle ei ollut mahdollista rakentaa jalankulun ja pyöräilyn väylää, joten sille ollaan rakentamassa omaa siltaa uuden ratasillan viereen.

 Lähteet 


 Viitteet 

Luokka:Turun sillat
Luokka:Suomen rautatiesillat
Luokka:Nummi (Turku)
Luokka:Suomen entiset sillat
Luokka:Raunistula
Luokka:Palkkisillat